Diari Oficial de la Generalitat Valenciana


Sumari del DOGV 3726, del 07-04-2000 (2000/2721)

RESOLUCIÓ de 31 de març de 2000, del Rectorat de la Universitat Jaume I, per la qual es publica l'oferta d'ocupació pública del personal d'administració i serveis per a l'any 2000.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   3726

Data del DOGV
:   07-04-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/2721


Data del document
:   31-03-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * professió de la informàtica
    * oferta d'ocupació
    * professió de la informació
    * concurs administratiu
    * esport
    * professió administrativa

RESOLUCIÓ de 31 de març de 2000, del Rectorat de la Universitat Jaume I, per la qual es publica l'oferta d'ocupació pública del personal d'administració i serveis per a l'any 2000. [2000/F2721]
  
De conformitat amb el que s'estableix en l'article 22 del Text Refós de la Llei de la Funció Pública Valenciana i mitjançant la negociació prèvia amb les organitzacions sindicals més representatives en l'àmbit de la Universitat Jaume I, aquest Rectorat, en ús de les competències atorgades per la legislació vigent, resol:
  
Primer. Oferta d'ocupació pública 2000
  
Aprovar i publicar l'oferta d'ocupació pública del personal d'administració i serveis per a l'any 2000 en els termes que s'estableixen en aquesta resolució. En aquesta oferta d'ocupació pública s'inclouen les necessitats de recursos humans amb consignació pressupostària que no poden ser cobertes amb els efectius del personal existent, d'acord amb el nombre de dotacions i característiques que figuren com a annex a aquesta resolució.
  
Segon. Promoció interna
  
Durant l'any 2000, aquesta universitat convocarà, atenent les necessitats derivades de la planificació de recursos humans, processos de promoció interna en diferents escales i categories. Aquestes proves pel torn de promoció interna es portaran a terme amb caràcter general en convocatòries independents de les d'ingrés.
  
Tercer. Convocatòria de places que responen a necessitats sobrevingudes durant l'exercici
  
Si durant l'exercici de 2000 es produeixen vacants inicialment no previstes, es procedirà amb caràcter excepcional a la seua convocatòria o ampliació, si escau, del nombre de places que es troben en procés de provisió quan aquestes foren d'idèntica escala o categoria, i sempre que afecten llocs que siga urgent la seua cobertura per a l'organització. La convocatòria d'aquestes places haurà de ser prèviament negociada amb les organitzacions sindicals més representatives en l'àmbit de la universitat.
  
Quart. Sistema selectiu
  
Els processos selectius es portaran a terme, preferentment, mitjançant el sistema de concurs-oposició lliure.
  
Cinquè. Persones amb minusvalidesa
  
En els processos selectius per a ingrés en les escales de funcionaris i categories de personal laboral, incloses les corresponents a promoció interna, seran admeses les persones amb minusvalideses en igualtat de condicions amb els altres aspirants, i es reservaran a l'efecte en les convocatòries el percentatge que corresponga de conformitat amb allò que s'ha disposat en la normativa vigent.
  
Castelló de la Plana, 31 de març de 2000.- El rector: Fernando Romero Subirón.
  
Annex
  
Oferta d'ocupació pública 2000
  
Personal funcionari d'administració general:
  
Grup Escala Total
  
A Escala tècnica d'administració 4
  
B Escala de gestió 2
  
C Escala administrativa 4
  
C Escala de suport administratiu 2
  
D Escala auxiliar bàsica de suport administratiu 4
  
 Total 16
  
Personal funcionari d'administració especial:
  
Grup Escala Total
  
A Escala tècnica superior d'assessorament lingüístic 1
  
A Escala tècnica superior d'informació 1
  
A Escala tècnica superior de comunicació
  
 corporativa i patrocini 1
  
A Escala tècnica superior de cooperació internacional 1
  
A Escala tècnica superior de gestió de la investigació 2
  
A Escala tècnica superior de laboratoris 1
  
A Escala tècnica superior de planificació,
  
 anàlisi i avaluació 1
  
A Escala tècnica superior de prevenció 2
  
A Escala tècnica superior de suport educatiu 3
  
 Total A 13
  
B Escala d'ajudants/tes d'arxius i biblioteques 1
  
B Escala tècnica mitjana d'informàtica 6
  
B Escala tècnica mitjana d'edició i publicacions 1
  
B Escala tècnica mitjana de laboratoris 5
  
 Total B 13
  
C Escala tècnica bàsica d'informàtica 3
  
C Escala tècnica bàsica de biblioteca 3
  
C Escala tècnica bàsica de comunicació i publicacions 2
  
C Escala tècnica bàsica de gestió cultural 1
  
C Escala tècnica bàsica de gestió d'instal·lacions 1
  
C Escala tècnica bàsica de laboratoris 10
  
 Total C 20
  
D Escala auxiliar bàsica d'esports 3
  
D Escala auxiliar bàsica d'informàtica 4
  
D Escala auxiliar bàsica de laboratoris 4
  
 Total D 11
  
 Total general 57
  
Personal laboral:
  
Grup Lloc de treball Total
  
D Auxiliar de serveis d'informació telefònica 2